cyanic-selkie/wikianc huggingface dataset:
Τόμι Λότον
Βιογραφία
Ο Λότον κλήθηκε να παίξει για την επιλογή του πρωταθλήματος με την αντίστοιχη ιρλανδική στο Γκούντισον Παρκ στις 21 Σεπτεμβρίου 1938 και σκόραρε τέσσερα γκολ στην εντυπωσιακή νίκη με 8–2. Ένα μήνα αργότερα είχε την πρώτη του συμμετοχή για την Αγγλία στις 22 Οκτωβρίου, τον πρώτο αγώνα της Αγγλίας στο Βρετανικό Εσωτερικό Πρωτάθλημα 1938–39, στην ήττα με 4–2 από την Ουαλία και μετέτρεψε ένα πέναλτι σε γκολ για να σημειώσει την πρώτη του εμφάνιση σκοράροντας. συμπεριλαμβανομένων τεσσάρων με αντίπαλο την Πορτογαλία το Μάιο του 1947 (0–10). Ήταν μέλος μιας από τις καλύτερες επιθετικές γραμμές στην ιστορία της εθνικής Αγγλίας έχοντας συμπαίκτες τους Στάνλεϊ Μάθιους και Τομ Φίνεϊ. Βοήθησε την Αγγλία να κερδίσει δυο τίτλους στο Βρετανικό Εσωτερικό Πρωτάθλημα (1946–47 και 1947–48), και να μοιραστεί το Πρωτάθλημα το 1938–39. Η καλύτερη στιγμή της διεθνούς καριέρας που διακόπηκε από τον πόλεμο ήταν πιθανά η νίκη με 4–0 στο Τορίνο επί της κατόχου του Παγκοσμίου Κυπέλλου Ιταλίας στις 16 Μαΐου 1948, όπου σημείωσε ένα γκολ. Εκπροσώπησε επίσης τη Football League XI και έπαιξε σε μια ειδική ομάδα της Μεγάλης Βρετανίας σε παιχνίδι με αντίπαλο τη Μικτή Ευρώπης στις 10 Μαΐου 1947. Στη συνάντηση που έληξε με 6–1 υπέρ των Βρετανών σημείωσε δύο τέρματα. Συνολικά κατά τη διάρκεια της καριέρας του σημείωσε τουλάχιστον 741 γκολ σε 824 επίσημους αγώνες από τα οποία 483 σε αγώνες πρωταθλήματος.
Είχε μία πολλά υποσχόμενη αρχή ως παίκτης-προπονητής οδηγώντας την Κέτερινγκ Τάουν στον τίτλο της Νότιας Λίγκας το 1956–57, αλλά έμεινε δύο ακόμη σεζόν ως προπονητής με τη Νοτς Κάουντι το 1957–58 και έπειτα υποβιβάστηκε με την Κέτερινγκ Τάουν το 1963–64. Η τέφρα του φυλάσσεται στο Εθνικό Μουσείο Ποδοσφαίρου και εισήχθη στο Αγγλικό Hall of Fame το 2003. Η IFFHS τον ψήφισε στους 100 καλύτερους Ευρωπαίους ποδοσφαιριστές του 20ού αιώνα (62ος).
Στατιστικά στοιχεία επίσημων αγώνων
Πηγή : RSSSF - Tommy Lawton (2022)
Τίτλοι και διακρίσεις
Έβερτον Νοτς Κάουντι Άρσεναλ Αγγλία Προπονητής Ατομικές διακρίσεις
1656 Σουόμι
Ο Σουόμι (Suomi) είναι ένας μικρός αστεροειδής, που περιφέρεται κοντά στο εσωτερικό όριο της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,659. Ανακαλύφθηκε το 1942 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας και τον ονόμασε έτσι από την ονομασία της πατρίδας του στη φινλανδική γλώσσα.
Ο Σουόμι είναι ένας από τους ελάχιστους αστεροειδείς της Κύριας Ζώνης που συμπληρώνει μία περιφορά γύρω από τον Ήλιο σε λιγότερες από χίλιες γήινες ημέρες. Στο περιήλιό του πλησιάζει κάποτε τον πλανήτη Άρη. Η σχετικά μεγάλη όμως κλίση της τροχιάς του Σουόμι ως προς την εκλειπτική περιορίζει την πιθανότητα για προσεγγίσεις κοντινότερες των λίγων εκατομμυρίων χιλιομέτρων και, πολύ περισσότερο, για μία σύγκρουση των δύο σωμάτων.
Φυσικά χαρακτηριστικά
Η μέση διάμετρος του Σουόμι εκτιμάται σε 7,86 χιλιόμετρα. Ο φασματικός τύπος του είναι S (λιθώδης), ενώ το γεωμετρικό άλβεδό του είναι 0,156 ± 0,032. Ο Σουόμι περιστρέφεται γύρω από τον εαυτό του μία φορά κάθε 2 ώρες και 35 λεπτά, μία γρήγορη περιστροφή για αστεροειδή.
Εξωτερικοί σύνδεσμοι
Σουομι
Πον Κασσέ
Γεωγραφία
Η Πον Κασσέ βρίσκεται δυτικά της Δομινίκας και κεντρικά του Αγίου Παύλου. Βρίσκεται βορειοδυτικά της Μορν Τρουά Πιτόν και βορειοανατολικά της Μαώ.
Δείτε επίσης
Πον Κασσέ
Αγλαύρειο
Το Αγλαύρειο ή Αγραύλειο ήταν ιερό αφιερωμένο στην Άγλαυρο. Βρίσκονταν στον περίπατο, ένα μονοπάτι κάτω από την Ακρόπολη.
Περιγραφή
Στο Ιερό της Αγλαύρου τελούνταν η ετήσια γιορτή των Αγλαυρίων, και πιθανόν στην τελετή αυτή να ορκίζονταν οι έφηβοι που ενηλικιώνονταν. Σύμφωνα με την παράδοση ορκίζονταν να υπερασπιστούν την πατρίδα και να τιμούν τους νόμους, δίνοντας τον της Αγλαύρου όρκο.
Εξωτερικοί σύνδεσμοι
Κατηγορία:Ακρόπολη Αθηνών Κατηγορία:Αρχαία ιερά της Αθήνας
Κροστάνδη
Η Κροστάνδη (ρωσικά: Кронштадт, γερμανικά: Kronstadt) είναι νησιωτική πόλη της βορειοδυτικής Ρωσίας. Διοικητικά αποτελεί διαμέρισμα της Ομοσπονδιακής Πόλης της Αγίας Πετρούπολης, της οποίας αποτελεί το σπουδαιότερο λιμάνι. Αποτελεί επίσης την έδρα του ρωσικού Στόλου της Βαλτικής.
Είναι κτισμένη επάνω στο νησί Κότλιν, στο κέντρο του Κόλπου της Φινλανδίας. Η θέση της, τής προσέδωσε εξαιρετική στρατηγική σημασία από τα μεσαιωνικά κιόλας χρόνια, αφού ελέγχει την κυκλοφορία των πλοίων μεταξύ Βαλτικής - Νέβα και αργότερα Αγίας Πετρούπολης.
Ιστορία
Το Κότλιν πρωτοεμφανίζεται στην ιστορία ως ενδιάμεσος σταθμός της εμπορικής οδού Βαράγγων - Βυζαντινών στις αρχές του 9ου αι. μ.Χ. Οι Βαράγγοι έμποροι περνούσαν από εκεί πριν μπουν στον ποταμό Νέβα, με προορισμό το Νόβγκοροντ, το Κίεβο και τελικά την Κωνσταντινούπολη.
Η ίδρυση της Κροστάνδης
μικρογραφία|δεξιά|250px|Το άγαλμα του Μεγάλου Πέτρου στο Θερινό Κήπο της πόλης Από την εποχή του Κράτους των Ρως μέχρι και το 17ο αιώνα, η τύχη του Κότλιν είναι συνυφασμένη με την ιστορία της Ίνγκριας, δηλ. της ευρύτερης περιοχής των τότε ρωσο-σουηδικών συνόρων. Σημείο - τομή για τη νεότερη ιστορία του είναι η Συνθήκη του Στόλμποβο (1617), με την οποία κατακυρωνόταν στη Σουηδία. Θέλοντας να εκμεταλλευθούν τη θέση του, οι Σουηδοί θεμελίωσαν την «Κρόνσταντ» (Πόλη του Στέμματος στα γερμανικά) με σκοπό τη δημιουργία ενός μόνιμου οικισμού.
Η μετατροπή της σε πόλη
Αμέσως μετά την ανάκτηση του Κότλιν, ο Πέτρος ξεκίνησε οχυρωματικά έργα για να αποκρούσει ενδεχόμενη αντεπίθεση από το σουηδικό ναυτικό, χρησιμοποιώντας την εξής τεχνική: Καθώς το χειμώνα τα ρηχά νερά (περ. 4 μέτρα) γύρω από το Κότλιν παγώνουν, οι Ρώσοι έχτισαν τα οχυρά επάνω στον πάγο. Έτσι, όταν μπήκε η άνοιξη και οι πάγοι έλιωσαν, τα οχυρά βούλιαξαν και η βάση τους πακτώθηκε στον πυθμένα της θάλασσας! Με αυτόν τον τρόπο σε λίγους μόνο μήνες ήταν έτοιμο το φρούριο Κρόνσλοτ, το οποίο εγκαινιάσθηκε στις 18 Μαΐου 1704. Έκτοτε η Κροστάνδη άρχισε να μεγαλώνει, με αποτέλεσμα πόλη και νησί να γίνουν πια συνώνυμα.
Ο πόλεμος τελείωσε το 1721 αλλά η Κροστάνδη ανέλαβε ένα νέο ρόλο, αυτόν του αβύθιστου πλοίου που θα προστατεύει τη νέα πρωτεύουσα από πιθανές απειλές. Στα χρόνια που ακολούθησαν προστέθηκαν στο νησί πολεμικά και εμπορικά λιμάνια, ναυπηγείο, νέα φρούρια. Επίσης δημιουργήθηκαν δύο γραμμές θαλάσσιων οχυρών προς τα ηπειρωτικά εδάφη, μία προς βορρά και μία προς νότο, οι οποίες απέκλεισαν κάθε δυνατότητα κατάπλου στην Αγ. Πετρούπολη, εάν πρώτα το πλοίο δεν περνούσε από την Κροστάνδη.
μικρογραφία|δεξιά|250px|Το ναυπηγείο Πετρόφσκι
Η κατακόρυφη αύξηση του προσωπικού (στρατιωτικού και πολιτικού) των εγκαταστάσεων οδήγησε στην ανέγερση νέων ιδιωτικών και δημοσίων κτηρίων. Έτσι στα τέλη του 19ου αι. η Κροστάνδη ήταν πια μια πόλη που έσφυζε από ζωή, με νεοκλασική αρχιτεκτονική, πάρκα, σχολεία, ναούς. Ταυτόχρονα μετατρεπόταν σε πόλο έλξης για εκατοντάδες επιστήμονες κάθε ειδικότητας, οι οποίοι κατέφθαναν από όλη τη Ρωσία για να εργασθούν στα ερευνητικά και εκπαιδευτικά προγράμματα που αφειδώς χρηματοδοτούσε ο στρατός.
Μερικά ονόματα επιστημόνων παγκοσμίου κύρους που εργάσθηκαν στα προγράμματα, τόσο επί τσαρικής όσο και σοβιετικής περιόδου, είναι αυτά των Μπουτάκοφ και Σίλινγκ (τηλεγραφία), Γιάκομπι, Μακάροφ, Εμμανουήλ και Άλφρεντ Νομπέλ (εκρηκτικές ύλες), Αλεξαντρόφσκι (τορπίλες), Μέσνικοφ (ιατρική). Επίσης εκεί δημιουργήθηκε το πρώτο παγοθραυστικό - το Pilot από το ναυπηγό Μπρίτνεβ.
Η εξέγερση της Κροστάνδης
μικρογραφία|δεξιά|250px|Ο Κόκκινος Στρατός επάνω στον παγωμένο Φινλανδικό Κόλπο Ο στόλος της Κροστάνδης ήταν από τις κύριες δυνάμεις που στήριξαν την Οκτωβριανή Επανάσταση του 1917, ήταν όμως και αυτοί που αμφισβήτησαν "εκ των έσω" το καθεστώς που διαμορφώθηκε από αυτήν, μαζικότερα από κάθε άλλον.
Την 1/3/1921 περίπου 16.000 ναύτες, στρατιώτες και πολίτες της Κροστάνδης οργάνωσαν ανοικτή συνέλευση, η οποία ομόφωνα απαίτησε περισσότερες πολιτικές ελευθερίες, τερματισμό του πολεμικού κομμουνισμού, ελευθερία δράσης για τα μικρότερα σοσιαλιστικά κόμματα και περιορισμό των μέτρων κατά της μικρής ατομικής ιδιοκτησίας. Επρόκειτο για ευθεία αμφισβήτηση του νέου καθεστώτος από τις ίδιες τις δυνάμεις που το ανέδειξαν. Η απάντηση των μπολσεβίκων ήταν δυναμική: έξι ημέρες αργότερα ο Λέων Τρότσκι, παρά το γεγονός ότι μειοψήφησε στην ψηφοφορία της Κεντρικής Επιτροπής όντας αντίθετος με την επέμβαση, ως αρχηγός του Κόκκινου Στρατού πειθάρχησε στην απόφαση του Κόμματος, κι έτσι έστειλε στην Κροστάνδη δύναμη 50.000 ανδρών από το Πέτρογκραντ (Αγ. Πετρούπολη) υπό τη διοίκηση του Μιχαήλ Τουχατσέφσκι. Υπό κανονικές συνθήκες η κατάληψη του νησιού θα ήταν αδύνατη, δεδομένης της απόλυτης ναυτικής υπεροχής των εξεγερμένων. Αλλά η παγωμένη θάλασσα τους στέρησε αυτό το πλεονέκτημα, δίνοντας στους άνδρες του Τουχατσέφσκι τη δυνατότητα να κινηθούν επάνω στον πάγο ως στρατός ξηράς.
Οι μάχες κράτησαν έως τις 17 Μαρτίου, όταν ο Κόκκινος Στρατός κατέλαβε την πόλη με βαρύτατες απώλειες (περίπου το 1/5 της δύναμής του). Μεγάλος αριθμός εξεγερμένων εκτελέσθηκε επί τόπου ή μεταφέρθηκε σε στρατόπεδα στη Σιβηρία, ενώ άλλοι διέφυγαν στη Φινλανδία. Παρά την ήττα του όμως, ο φόβος για νέα κινήματα σαν αυτό την Κροστάνδης ήταν ένας από τους λόγους που οδήγησαν το Λένιν να προβεί σε σημαντικές μεταρρυθμίσεις (Νέα Οικονομική Πολιτική).
Η Κροστάνδη σήμερα
μικρογραφία|δεξιά|250px|Ο Καθεδρικός της Θάλασσας. Ναός αφιερωμένος στον Άγιο Νικόλαο, δείγμα του Ρωσικού Νεοβυζαντινισμού. Στις μέρες μας η Κροστάνδη ζει τα πρώτα της χρόνια ως ανοιχτή πόλη - μέχρι πρότινος, η είσοδος επιτρεπόταν μόνο σε όσους ήταν μόνιμοι κάτοικοι και στο προσωπικό του Στόλου ή των ιδρυμάτων που στέγαζε.
Παρά τις αλλαγές, η καθημερινότητα της Κροστάνδης συνεχίζει να είναι άμεσα δεμένη με τον στόλο. Αν και αναμενόταν πως θα ερημώσει μετά την κατάρρευση της Σοβιετικής Ένωσης και τις περικοπές στις στρατιωτικές δαπάνες, κατάφερε να παραμείνει ζωντανή. Μεγάλο κομμάτι του πληθυσμού της εργάζεται επίσης στη βιομηχανική ζώνη της Αγ. Πετρούπολης, η οποία βρίσκεται στο σημείο που το βόρειο φράγμα συναντά την ηπειρωτική Ρωσία.
Η πόλη δε διαθέτει δικές της τουριστικές υποδομές και εξυπηρετείται από αυτές της Αγ. Πετρούπολης, με την οποία συνδέεται οδικώς και ακτοπλοϊκώς. Παρ' όλα αυτά, οι ναοί (με κυριότερο τον Καθεδρικό της Θάλασσας), τα πάρκα και οι ναυτικές εγκαταστάσεις της αποτελούν αγαπημένο προορισμό των κατοίκων και των επισκεπτών της μεγαλούπολης.
Εξωτερικοί σύνδεσμοι
Κατηγορία:Ευρωπαϊκές πόλεις της Ρωσίας Κατηγορία:Αγία Πετρούπολη
Το κουτί με τις αναμνήσεις
Το κουτί με τις αναμνήσεις είναι μια καναδολιβανογαλλική δραματική ταινία σε σενάριο και σκηνοθεσία των Τζοάνα Χατζιτόμας και Χαλίλ Τζορέιζ. Στην ταινία πρωταγωνιστούν οι Ριμ Τουρκί, Μανάλ Ίσα και Παλόμα Βοτιέ.
Η ταινία έκανε την παγκόσμια πρεμιέρα της στο 71ο Διεθνές Φεστιβάλ Κινηματογράφου του Βερολίνου τον Μάρτιο του 2021. Το κουτί με τις αναμνήσεις είναι η πρώτη λιβανέζικη ταινία που προτάθηκε, ανάμεσα σε 15 συνολικά ταινίες, για τον Διαγωνισμό της Μπερλινάλε επί τέσσερις δεκαετίες.
Πλοκή
Η Μάγια, μια ανύπαντρη μητέρα, ζει στο Μόντρεαλ με την έφηβη κόρη της, την Άλεξ. Την παραμονή των Χριστουγέννων, οι δυο τους λαμβάνουν ένα απροσδόκητο δέμα, το οποίο αποτελείται από σημειωματάρια, κασέτες και φωτογραφίες που έστειλε η Μάγια στην καλύτερή της φίλη από τη Βηρυτό του 1980. Η Μάγια αρνείται να ανοίξει το κουτί και να αντιμετωπίσει τις αναμνήσεις που θα φέρει, αλλά η Άλεξ αρχίζει να βουτάει κρυφά μέσα του. Σε έναν κόσμο ανάμεσα στη φαντασία και την πραγματικότητα, η Άλεξ μπαίνει στον κόσμο της ταραχώδους, παθιασμένης εφηβείας της μητέρας της κατά τη διάρκεια του εμφυλίου πολέμου του Λιβάνου, ξεκλειδώνοντας μυστήρια ενός καλά κρυμμένου παρελθόντος.
Τεχνική
Γνωστό για τις πειραματικές του τεχνικές, το ντουέτο των κινηματογραφιστών χρησιμοποίησε το ημερολόγιο και τις κασέτες της ίδιας της Χατζιτόμας ανάμεσα στο 1982 και το 1988 και τις φωτογραφίες του Τζορέιζ από τον εμφύλιο πόλεμο του Λιβάνου για να συνδυάσει τη φαντασία και την πραγματικότητα. "Οι εικόνες γίνονται σύντομες αφηγήσεις που θυμίζουν τις φωτογραφικές ιστορίες από τα εφηβικά περιοδικά εκείνης της περιόδου. Άλλες ακολουθίες έχουν τη στιλιζαρισμένη εμφάνιση ενός ποπ βίντεο του συγκροτήματος A-Ha", γράφει ο Άλαν Χάντερ στην εφημερίδα ScreenDaily.
Μνήμη
Η επανεγγραφή της σύγχρονης ιστορίας και η αμφισβήτηση του ρόλου της μνήμης στην κατασκευή εικόνων είναι ένα επαναλαμβανόμενο θέμα στο καλλιτεχνικό και κινηματογραφικό έργο της Χατζιτόμας και του Τζορέιζ. Το ζευγάρι έχει δείξει ιδιαίτερο ενδιαφέρον για τα ίχνη του αόρατου και του απόντος, για τις ιστορίες που κρατήθηκαν μυστικές και τις εξαφανίσεις κατά τη διάρκεια του εμφυλίου πολέμου του Λιβάνου, ο οποίος είναι παρών σε ταινίες όπως το Μια υπέροχη μέρα, όπου ο Μάλεκ και η μητέρα του αποφασίζουν να δηλώσουν τον πατέρα του επίσημα νεκρό, μετά την εξαφάνισή του επί 5 χρόνια κατά τη διάρκεια του εμφυλίου πολέμου και το Je Veux Voir, όπου η Κατρίν Ντενέβ, που υποδύεται τον εαυτό της, αντιμετωπίζει την καταστροφή του Νότιου Λιβάνου μετά από στρατιωτικές συγκρούσεις το 2006. Η Ντέμπορα Γιανγκ από το Hollywood Reporter περιγράφει το Το κουτί με τις αναμνήσεις ως "μια αναγνωρίσιμη επέκταση αυτών των εγκεφαλικών ταινιών", με μια ιστορία πολύ πιο εύκολη στη σύνδεση και με "το ελκυστικό καστ δυνατών ηθοποιών που διευρύνει την απήχησή της".
Κυκλοφορία
Στις 11 Φεβρουαρίου 2021, η το Διεθνές Φεστιβάλ Κινηματογράφου του Βερολίνου ανακοίνωσε ότι η ταινία θα έκανε την παγκόσμια πρεμιέρα της στο διαγωνιστικό τμήμα της Berlinale, τον Μάρτιο του 2021
Εξωτερικοί σύνδεσμοι
Κατηγορία:Γαλλικές δραματικές ταινίες Κατηγορία:Καναδικές δραματικές ταινίες Κατηγορία:Γαλλικές ταινίες Κατηγορία:Καναδικές ταινίες Κατηγορία:Ταινίες του 2021 Κατηγορία:Κινηματογράφος στην Ασία
Άννα Πέρσι, κόμισσα του Νορθάμπερλαντ
Η Άννα Πέρσι, κόμισσα του Νορθάμπερλαντ (1536 - 17 Οκτωβρίου 1596) Αγγλίδα ευγενής και εμπνεύστρια της εξέγερσης εναντίον της Ελισάβετ Α΄ της Αγγλίας ήταν μικρότερη κόρη του Χένρι Σόμερσετ, 2ου κόμη του Γούστερ και της δεύτερης συζύγου του Ελισάβετ Μπράουν. Η μητέρα της ήταν κόρη του Γουίλιαμ Κουρτεναί, 1ου κόμη του Ντέβον και της Αικατερίνης της Υόρκης κόρης του Εδουάρδου Δ΄ της Αγγλίας. Η μητέρα της ήταν Κυρία σε Συνοδεία της βασίλισσας Άννας Μπολέυν και μια από τις πληροφοριοδότριες εναντίον της ενώ έχουν κυκλοφορήσει φήμες ότι ήταν ερωμένη του Ερρίκου Η΄ της Αγγλίας. Μετά την αποτυχημένη "Εξέγερση των βορείων" η Άννα Πέρσι για να αποφύγει την τιμωρία δραπέτευσε με την νεογέννητη κόρη της στην Φλάνδρα και πέρασε το υπόλοιπο διάστημα σε δολοπλοκίες Καθολικών σε συνεργασία με Άγγλους Καθολικούς εξόριστους. Στην Λιέγη έζησε με μια σύνταξη από τον Φίλιππο Β΄ της Ισπανίας και έγραψε το έργο "Συζητήσεις για τις ταραχές των κομήτων του Νορθάμπερλαντ". Ο σύζυγος της Τόμας Πέρσι, 7ος κόμης του Νορθάμπερλαντ που ήταν αρχηγός της εξέγερσης εκτελέστηκε για προδοσία, οι τρεις μεγαλύτερες κόρες της παρέμειναν στην Αγγλία και μεγάλωσαν με τον θείο τους Χένρι Πέρσι, 8ο κόμης του Νορθάμπερλαντ. Η Άννα Πέρσι ήταν πάντοτε πιστή Καθολική.
Επανάσταση των Βορείων
Το φθινόπωρο του 1569 η Άννα Πέρσι με την Τζέιν Χάουαρντ, κόμισσα του Γουέστμορλαντ σχεδίασαν την εξέγερση της δυσαρεστημένης κυβέρνησης των Καθολικών του βορρά εναντίον της Ελισάβετ Α΄ που έμεινε γνωστή ως "Επανάσταση των βορείων". Ο σύζυγος της ήταν αρχικά απρόθυμος να γίνει αρχηγός σε ένα σχέδιο που είχε στόχο να εκθρονίσει την Ελισάβετ και να ανεβάσει στον θρόνο της Αγγλίας την Μαρία Α΄ της Σκωτίας που θεωρούσαν οι Καθολικοί νόμιμη βασίλισσα. Ο Χένρι Πέρσι πείστηκε τελικά όταν η Άννα του εξήγησε ότι τον περιβάλουν εχθροί και πήγε στο Μπράνσπετ την Οικία των παλιών μεγάλων αντιπάλων από την Οικογένεια Νέβιλ, συνάντησε τον Κάρολο Νέβιλ, 6ο κόμη του Γουέστμορλαντ και ενώθηκε μαζί του σε επανάσταση εναντίον της βασίλισσας. Ο Χένρι Κάρεϊ, 1ος βαρόνος του Χούντσον που έστειλε η Ελισάβετ Α΄ για να καταπνίξει την εξέγερση είχε εκφράσει τον θαυμασμό του στην Άννα δηλώνοντας ότι "είναι περισσότερο δυναμική από τον σύζυγο της" και "είναι ο πραγματικός αρχηγός του στρατού".
Η "Εξέγερση των βορείων" απέτυχε χάρη στον φτωχό σχεδιασμό και την έλλειψη οργάνωσης. Ο Χένρι Κάρεϊ κατέπνιξε την εξέγερση, ο Χένρι και η Άννα κατέφυγαν στην Σκωτία και βρήκαν καταφύγιο στο σπίτι του Έκτορ Γκράχαμ του Χάρλαου ενός παράνομου δραπέτη, τον Ιούνιο του 1570 γέννησε στην Αμπερντίν την μικρότερη κόρη της Μαρία. Ο Έκτορ Γκράχαμ πρόδωσε τον σύζυγο της στον Τζέιμς Ντάγκλας, 4ο κόμη του Μόρτον και η Άννα δραπέτευσε στην ηπειρωτική Ευρώπη, έφτασε στις 31 Αυγούστου 1570 στην Μπρυζ και ζήτησε από τον Φίλιππο Β΄ της Ισπανίας και τον πάπα Πίο Ε΄ χρηματική βοήθεια για την απελευθέρωση του συζύγου της. Ο πάπας της έδωσε 4.000 κορώνες και ο Φίλιππος Β΄ 6.000 μάρκα. Η Άννα πέρασε το υπόλοιπο διάστημα της ζωής της σε εξορία στην Φλάνδρα ενώ ο Μόρτον πούλησε τον σύζυγο της στην βασίλισσα Ελισάβετ (1572) που τον καταδίκασε σε θάνατο και τον εκτέλεσε για εσχάτη προδοσία.
Εξορία
Η Άννα ζούσε στην Λιέγη με μια σύνταξη από τον Φίλιππο Β΄, έγραψε και κυκλοφόρησε το έργο της "Συζητήσεις για τις ταραχές των κομήτων του Νορθάμπερλαντ". Την επόμενη δεκαετία πέρασε σε ταξίδια σε διάφορες περιοχές της Φλάνδρας για να βρίσκεται σε επαφή με τους Άγγλους Καθολικούς εξόριστους που ήταν διάσπαρτοι στην χώρα. Οι Άγγλοι πράκτορες περιγράφουν την Άννα (1573) σαν μια ''"από τους πιο άριστους επαγγελματίες στο Μέχελεν". Το 1576 την εξόρισαν για σύντομο χρόνο από την περιοχή για να ικανοποιήσουν την Ελισάβετ αλλά επανήλθε. Σε κάποιο στάδιο προσπάθησε να ρυθμίσει τον γάμο ανάμεσα στον Δον Χουάν της Αυστρίας και την αιχμάλωτη Μαρία Α΄ της Σκωτίας. Άφησε τις τρεις μεγαλύτερες κόρες της στην Αγγλία όταν η ίδια δραπέτευσε, μεγάλωσαν στο Πέτγουορθ στο σπίτι του αδελφού του πατέρα τους Χένρι Πέρσι που τον διαδέχθηκε ως 8ος κόμης του Νορθάμπερλαντ, παντρεύτηκε την Αικατερίνη Νέβιλ την μεγαλύτερη κόρη της αδελφής της Λούκι Σόμερσετ. Η μικρότερη κόρη της Μαρία την συνόδευσε στην Φλάνδρα και έγινε προϊσταμένη στην Βενεδεκτιανή μονή των Βρυξελλών που η ίδια ίδρυσε.
Θάνατος
Το Σεπτέμβριο του 1591 ο Τσάρλς Πέτζέτ (1546 - 1612) ένας εξόριστος στην Αμβέρσα πληροφόρησε ψευδώς τον κουνιάδα της ότι η Άννα πέθανε και του ζήτησε να στείλει την κόρη της Ιωάννα στην Φλάνδρα για να παραλάβει τα υπάρχοντα της, αυτό ήταν σχέδιο της Άννας για να δει την κόρη της. Η Άννα Πέρσι πέθανε στην πραγματικότητα πέντε χρόνια αργότερα στις 17 Οκτωβρίου 1596 από ευλογιά σε μια μονή στην Ναμύρ.
Οικογένεια
Παντρεύτηκε στις 22 Ιουνίου 1558 τον Χένρι Πέρσι, 7ο κόμη του Νορθάμπερλαντ έναν από τους ισχυρότερους ευγενείς στην βόρεια Αγγλία από την Οικογένεια Πέρσι. Ο Χένρι ήταν όπως και η Άννα πιστός οπαδός της Καθολικής εκκλησίας, ανιψιός και διάδοχος του Χένρι Πέρσι, 6ου κόμη του Νορθάμπερλαντ πρώην ερωμένου της Άννας Μπολέυν, μαζί του απέκτησε :
Πηγές
Κατηγορία:Οικογένεια Σόμερσετ Κατηγορία:Αγγλίδες κόμισσες
Κρανιά Αγίων Σαράντα
Η Κρανιά (αλβανικά: Kranë) είναι χωριό της Β. Ηπείρου. Βρίσκεται 7,5 χμ ανατολικά της πόλης των Αγίων Σαράντα και διοικητικά υπάγεται στην επαρχία Μεσοποτάμου Δήμος Φοινίκαιων!!!
Είναι χτισμένο επάνω σε ένα λόφο, σε 65 μ. υψόμετρο, σε σχήμα ακανόνιστου αστεριού, όπου κάθε ακτίνα του αστεριού αποτελεί και μια συνοικία. Οι κάτοικοί του είναι όλοι ελληνικής καταγωγής και χριστιανοί ορθόδοξοι και η μητρική τους γλώσσα είναι η ελληνική.
Ιστορία
Από τους αρχαίους ιστορικούς αναφέρεται ως πόλη με το όνομα Ελίκρανον. Ακόμα και σήμερα βρίσκονται τα ερείπιά του. Ο Γερμανός ιστορικός Φρίντλερ Χάους στη μελέτη του "Η Ήπειρος στην αρχαιότητα" μεταξύ άλλων αναφέρει πως κοντά στη Φοινίκη πρέπει να ήταν και το Ελίκρανον, όπου αναφέρει και ο Πολύβιος το 477. Ακόμα το Ελίκρανον αναφέρεται ως το σημείο που τον 3o αιώνα π.Χ. οι σύμμαχοι των Ηπειρωτών, οι Αιτωλοί, ήρθαν σε βοήθεια τους, για να αντισταθούν ενάντια στην εκστρατεία των Αρδιανών. Οι στρατιές ήρθαν ως το Ελίκρανον, που όπως λέει ο Ευαγγελίδης στο βιβλίο του "Οι αρχαίοι κάτοικοι της Ηπείρου", μαζί με το Βουθρωτό και τη Φοινίκη, είναι γνήσιες αρχαίες ελληνικές λέξεις. Είναι γνωστό το γεγονός ότι το 205 π. Χ. στην Κρανιά έχουν συγκρουστεί ο ρωμαϊκός στρατός με τους υποστηριχτές της Φοινίκης.
Το όνομα ΚΡΑΝΙΑ το συναντάμε για πρώτη φορά στο «Χρονικό των Τόκκων» το 1412, όταν ο Κόντος κατέβη στην Κρανέα (Κρανιά) σε πόλεμο με τον Γκιν Ζενεβίτσι. Το 1856 ο Αραβαντινός για την Κρανιά αναφέρει:
Τον 15ο αιώνα επί Τουρκοκρατίας το βρίσκουμε ως Κράγιαν, αλλά και Κράϊαν. Όλες οι μορφές του έχουν στη ρίζα το: Κρανέα, Κρανεία, Κρανιά. Για την ελληνικότητα του χωριού μιλούν και όλα τα τοπωνύμια που σώζονται μέχρι σήμερα (γύρω στα 157) όπως: Δέκατα, Γραβίλλα, Παλιοκόπρι, Άγιος Μάρκος, Γκρέμιθας, Πλακογέφυρο, Παλιόπυργος, Παπαράχη, Βουλίστρα, Καμίνια κ.ά.
Το 1431 το χωριό είχε 23 οικογένειες, το 1506 13 οικογένειες και το 1852 έγινε τσιφλίκι με 15 οικογένειες. Τον 20ό αιώνα έχουμε μια αύξηση του πληθυσμού. Το 1913 είχε 175 κατοίκους και το 1927 είχε 203 κατοίκους. Το 1939 φθάνει τους 300. Σήμερα αριθμεί 140 σπίτια, με 156 οικογένειες και άνω των 1000 κατοίκων, ένα μεγάλο μέρος των οποίων έχουν μεταναστεύσει στην Ελλάδα, με το άνοιγμα των συνόρων το 1990.
Το Δεκέμβριο του 1912 καταστράφηκε (κάηκε) ολοκληρωτικά από τον οθωμανικό στρατό και τους ισλαμιστές φανατικούς
Στην Κρανιά λειτούργησε σχολείο για πρώτη φορά το 1895, με πρώτο δάσκαλο το Φώτο Σακελάρη από τη Δίβρη, σ’ ένα κτίριο κοντά στην εκκλησία του Αγίου Γεωργίου, με διακοπή το 1912-14 λόγω του Βαλκανικού Πολέμου, το 1934-35 λόγω αποχής για την αλβανοποίησή του από τον βασιλιά Ζογ και την περίοδο του Β’ Παγκοσμίου Πολέμου. Το 1962 άνοιξε εφτάχρονο και το 1971 μεσαία γεωργική σχολή. Το χωριό σήμερα έχει μόνον δημοτικό σχολείο και νηπιαγωγείο. Το εννιάχρονο έκλεισε το 2003 λόγω έλλειψης μαθητών.
Οι κάτοικοί του έλαβαν μέρος στον Αντιφασιστικό Αγώνα και τιμούν την μνήμη τριών μαρτύρων που σκότωσαν οι Γερμανοί, τους: Θύμιο Τσάβο, Χρήστο Μούκα και Βασίλη Θανάση. Το χωριό έπαθε ζημιές από τις ναζιστικές ορδές, ενώ τον Ιανουάριο του 1944, από τους Γερμανούς, 60 σπίτια έγιναν στάχτη και σκότωσαν επί τόπου ή άρπαξαν 500 γελαδινά, 700 αιγοπρόβατα, 100 άλογα και 200 γουρούνια.
Η Κρανιά έχει παράδοση στην παραγωγή των σιτηρών και των κηπευτικών. Έχει μαγαζιά, εργαστήρια ξυλουργικής, αλουμινίου, οικοδομικές εταιρείες κ.ά. Τις δυο τελευταίες δεκαετίες έχουν χτιστεί πάρα πολλά καινούργια σπίτια -βίλες- που μαρτυρούν για ένα σύγχρονο τρόπο ζωής.
Από το χωριό της Κρανιάς είναι το πρωτοπαλίκαρο του Βούρκου, ο ατρόμητος και μυθικός Καπετάνιος Θύμιος Λιώλης. Τον Ιούλιο του 2019, ένα μνημείο αφιερωμένο στον Λιώλη ανατινάχθηκε από αγνώστους, οι οποίοι μάλιστα στην συνέχεια έγραψαν πάνω στα απομεινάρια την λέξη "Τσαμουριά" στην αλβανική γλώσσα. Το μνημείο υψωνόταν στο κέντρο του χωριού, δίπλα στην νεόχτιστη εκκλησία του Αγίου Γεωργίου, δώρο του Μακαριοτάτου Αναστασίου.
Παραπομπές
Κατηγορία:Χωριά της Αλβανίας Κατηγορία:Βόρεια Ήπειρος Κατηγορία:Νομός Αυλώνα Κατηγορία:Φοινίκη (Βόρεια Ήπειρος)
Οσφυονωτιαία παρακέντηση
Η οσφυονωτιαία παρακέντηση είναι μια ιατρική διαδικασία στην οποία μια βελόνα εισάγεται στον υπαραχνοειδή χώρο συνήθως μεταξύ του τρίτου και του τέταρτου οσφυϊκού σπόνδυλου της κάτω σπονδυλικής στήλης για τη συλλογή του εγκεφαλονωτιαίου υγρού (ΕΝΥ) για διαγνωστικό έλεγχο. Ο κύριος λόγος για την οσφυονωτιαία παρακέντηση είναι να βοηθήσει στη διάγνωση ασθενειών του κεντρικού νευρικού συστήματος, συμπεριλαμβανομένου του εγκεφάλου και της σπονδυλικής στήλης. Παραδείγματα αυτών των καταστάσεων περιλαμβάνουν την μηνιγγίτιδα και την υποαραχνοειδή αιμορραγία. Άλλες ιατρικές παθήσεις που διαγιγνώσκονται είναι η εγκεφαλίτιδα, ορισμένες μορφές καρκίνου του εγκεφάλου ή της σπονδυλικής στήλης, η μυελίτιδα, η νευροσύφιλη, το σύνδρομο Γκιγιέν-Μπαρέ, οι πονοκέφαλοι άγνωστης αιτίας κ.α. Μπορεί επίσης να χρησιμοποιηθεί θεραπευτικά σε ορισμένες καταστάσεις ή για τη μέτρηση της πίεσης του εγκεφαλονωτιαίου υγρού, αλλά και της ενδοκράνιας πίεσης.
Η αυξημένη ενδοκράνια πίεση (πίεση στο κρανίο) είναι αντένδειξη, λόγω του κινδύνου συμπίεσης και ώθησης της εγκεφαλικής ύλης προς τη σπονδυλική στήλη. Μερικές φορές, η οσφυονωτιαία παρακέντηση δεν μπορεί να εκτελεστεί με ασφάλεια (για παράδειγμα λόγω σοβαρής αιμορραγικής διάθεσης). Γενικά θεωρείται ως μια ασφαλής διαδικασία, αλλά ο πονοκέφαλος μετά τη νωτιαία διάτρηση είναι μια συχνή ανεπιθύμητη ενέργεια εάν δεν χρησιμοποιηθεί μια μικρή ατραυματική βελόνα.
Η διαδικασία συνήθως εκτελείται με τοπική αναισθησία με αποστειρωμένη τεχνική. Μια υποδερμική βελόνα χρησιμοποιείται για την πρόσβαση στον υποαραχνοειδή χώρο για τη συλλογή υγρού. Το υγρό μπορεί να σταλεί για βιοχημική, μικροβιολογική και κυτταρολογική ανάλυση. Η χρήση υπερήχων μπορεί να αυξήσει την επιτυχή συλλογή του υγρού.
Ιατρικές χρήσεις
Ο λόγος για μια οσφυϊκή παρακέντηση μπορεί να είναι η διάγνωση ή η θεραπεία μιας ασθένειας.
Διάγνωση
Η κύρια διαγνωστική χρήση της οσφυονωτιαίας παρακέντησης είναι για τη συλλογή του εγκεφαλονωτιαίου υγρού. Η ανάλυση του ΕΝΥ μπορεί να αποκλείσει μολυσματικές, φλεγμονώδεις, και νεοπλαστικές ασθένειες που επηρεάζουν το κεντρικό νευρικό σύστημα. Ο πιο συνηθισμένος σκοπός είναι η ύποπτη μηνιγγίτιδα, καθώς δεν υπάρχει άλλο αξιόπιστο εργαλείο με το οποίο να μπορεί να αποκλειστεί η μηνιγγίτιδα, μια απειλητική για τη ζωή αλλά θεραπεύσιμη κατάσταση. Κατ' ανάλογο τρόπο, τα βρέφη συνήθως απαιτούν οσφυονωτιαία παρακέντηση ως μέρος του συνήθους ελέγχου για πυρετό άγνωστης αιτίας που οφείλεται σε μηνιγγίτιδα, η οποία είναι πιο συχνή σε βρέφη από ό,τι σε ηλικιωμένα άτομα. Τα βρέφη επίσης δεν εμφανίζουν συμπτώματα μηνιγγικού ερεθισμού (μηνιγγισμός) όπως δυσκαμψία στο λαιμό και πονοκέφαλο όπως οι ενήλικες για να μπορεί να γίνει η διάγνωση της μηνιγγίτιδας. Μια οσφυονωτιαία παρακέντηση μπορεί επίσης να χρησιμοποιηθεί για να ανιχνευθεί εάν κάποιος βρίσκεται στο «στάδιο Ι» ή στο «στάδιο ΙΙ» της αφρικανικής τρυπανοσωμίασης που προκαλείται από το Τripanosoma brucei. Σε οποιαδήποτε ηλικιακή ομάδα, διαγνωσεις παθολογικών καταστάσεων, όπως υποαραχνοειδής αιμορραγία, υδροκεφαλία, καλοήθης ενδοκράνια υπέρταση και πολλές άλλες μπορούν να αποκλειστούν με την εξέταση αυτή. Η οσφυονωτιαία παρακέντηση μπορεί επίσης να χρησιμοποιηθεί για την ανίχνευση της παρουσίας κακοήθων κυττάρων στο εγκεφαλονωτιαίο υγρό, όπως στην λεπτομηνιγγική καρκινωμάτωση ή στο μυελόβλαστωμα. Τέλος, στην περίπτωση που το ΕΝΥ περιέχει λιγότερα από 10 ερυθρά ανά χιλ (RBC / mm³) θεωρείται φυσιολογικό. Αντίθετα, όταν η τιμή είναι 100 RBC / mm³ ή μεγαλύτερη αποτελεί ένδειξη για την ύπαρξη υπαραχνοειδούς αιμορραγίας, ειδικά αν ανιχνεύεται παράλληλα ξανθοχρωμία.
Θεραπεία
Η οσφυονωτιαία παρακέντηση χρησιμοποιείται για την έγχυση φαρμάκων στο εγκεφαλονωτιαίο υγρό (ενδορραχιαία), ιδιαίτερα στην περίπτωση της ραχιαίας αναισθησίας ή της χημειοθεραπείας. Παράλληλα, χρησιμοποιείται στην προσωρινή θεραπεία της ιδιοπαθούς ενδοκράνιας υπέρτασης στην περίπτωση της οποίας εκτελείται περισσότερες από μία φορές. Αυτή η ασθένεια χαρακτηρίζεται από αυξημένη πίεση του ΕΝΥ και μπορεί να προκαλέσει πονοκέφαλο και μόνιμη απώλεια όρασης. Κι ενώ η θεραπεία βασίζεται κυρίως στη φαρμακευτική αγωγή, σε ορισμένες περιπτώσεις χρησιμοποιείται η οσφυονωτιαία παρακέντηση, η οποία μπορεί να βελτιώσει τα συμπτώματα. Η μέθοδος αυτή δεν συνιστάται, ωστόσο, ως βασική θεραπεία λόγω της δυσφορίας και του κινδύνου της διαδικασίας, όπως επίσης της μικρής διάρκειας της αποτελεσματικότητάς της. Τέλος, η οσφυονωτιαία παρακέντηση χρησιμοποιείται σε ορισμένα άτομα με υδροκέφαλο φυσιολογικής πίεσης (χαρακτηρίζεται από ακράτεια ούρων, αλλαγή της ικανότητας σωστής βάδισης και άνοια) για την ανακούφιση των συμπτωμάτων μετά την αφαίρεση του ΕΝΥ.
Αντενδείξεις
Η οσφυονωτιαία παρακέντηση δεν πρέπει να εκτελείται στις ακόλουθες περιπτώσεις:
Αυξημένη ιδιόπαθης (μη αναγνωρισμένη αιτία) ενδοκράνια πίεση.
Λοιμώξεις
Συγγενείς ανωμαλίες της σπονδυλικής στήλης (π.χ. μηνιγγομυελοκήλη).
Πονοκέφαλος
μικρογραφία|Επισκληρίδιο έμπλαστρο αίματος. Αίμα ασθενή εγχύεται στον υπαραχνοειδή χώρο για τον σχηματισμό θρόμβων αίματος και κλείσιμο του σημείου της διάτρησης. Ο πονοκέφαλος μαζί με το αίσθημα της ναυτίας μετά την παρακέντηση είναι η πιο κοινή επιπλοκή. Αντιμετωπίζεται συχνά με φάρμακα για τον πόνο και έγχυση υγρών. Η επιπλοκή αναφέρεται ότι μπορεί να αποφευχθεί με αυστηρή διατήρηση της ύπτιας στάσης για δύο ώρες μετά την επιτυχή παρακέντηση, αν και δεν έχει επιβεβαιωθεί σε σύγχρονες μελέτες που περιλαμβάνουν μεγάλο αριθμό ασθενών. Η πραγματοποίηση της διαδικασίας με το άτομο να βρίσκεται στο ένα του πλευρό μπορεί να μειώσει τον κίνδυνο. Η ενδοφλέβια ένεση καφεΐνης είναι συχνά αρκετά αποτελεσματική στην μείωση αυτών των πονοκεφάλων. Ένας πονοκέφαλος που είναι επίμονος παρά τη μακρά περίοδο πλάγιας τοποθέτησης του σώματος και ο οποίος εμφανίζεται μόνο όταν κάποιος κάθεται μπορεί να είναι μία ένδειξη διαρροής ΕΝΥ από το σημείο της οσφυονωτιαίας παρακέντησης. Το πρόβλημα αυτό μπορεί να αντιμετωπιστεί με τη χρήση επισκληρίδιου έμπλαστρου αίματος, όπου το αίμα του ατόμου εγχέεται πίσω στη θέση διαρροής για να προκαλέσει σχηματισμό θρόμβου και να σφραγίσει τη διαρροή.
Ο κίνδυνος της κεφαλαλγίας και η ανάγκη για αναλγησία και έμπλαστρο αίματος μειώνεται πολύ εάν χρησιμοποιηθεί ατραυματική βελόνα. Η βελόνα αυτή δεν επηρεάζει το ποσοστό επιτυχίας της διαδικασίας. Ωστόσο, αν και το κόστος και η δυσκολία είναι παρόμοια, η χρήση ατραυματικής βελόνας παραμένει χαμηλή - το 2014 ήταν περίπου μόνο 16%.
Άλλα
Η επαφή μεταξύ της πλευράς της βελόνας της οσφυονωτιαίας παρακέντησης και της ρίζας του νωτιαίου νεύρου μπορεί να οδηγήσει σε ανώμαλη αίσθηση (παραισθησία) στο πόδι κατά τη διάρκεια της διαδικασίας. Στην περίπτωση που συμβεί είναι αβλαβής και οι ασθενείς μπορούν να προειδοποιηθούν σχετικά πριν την επέπμβαση για να ελαχιστοποιηθεί το άγχος τους.
Σοβαρές επιπλοκές από μια σωστά εκτελεσμένη οσφυονωτιαία παρακέντηση είναι εξαιρετικά σπάνιες. Περιλαμβάνουν το επισκληρίδιο αιμάτωμα, την αραχνοειδίτιδα και το τραύμα στον νωτιαίο μυελό ή στις ρίζες του νωτιαίου νεύρου με αποτέλεσμα την αδυναμία ή απώλεια αίσθησης ή ακόμη και παραπληγία. Το τελευταίο είναι εξαιρετικά σπάνιο, καθώς το επίπεδο στο οποίο τελειώνει ο νωτιαίος μυελός (συνήθως το κατώτερο όριο του Ο1, αν και είναι ελαφρώς χαμηλότερο στα βρέφη) είναι πιο ψηλά από το σημείο στο οποίο γίνεται η οσφυονωτιαία παρακέντηση (Ο3 / Ο4). Τέλος, υπάρχουν αναφορές περιπτώσεων οσφυονωτιαίας παρακέντησης που οδήγησε σε διάτρηση μη φυσιολογικών, αρτηριοφλεβικών δυσπλασιών της σκληράς μήνιγγας, που είχε ως αποτέλεσμα το επισκληρίδιο αιμάτωμα.
Η διαδικασία δεν συνιστάται όταν υπάρχει υποψία επισκληρίδιου λοίμωξης, όταν τοπικές λοιμώξεις ή δερματολογικές καταστάσεις ενέχουν κίνδυνο μόλυνσης στο σημείο παρακέντησης ή σε ασθενείς με σοβαρή ψύχωση ή νεύρωση με πόνο στην πλάτη. Ορισμένοι επαγγελματίες υγείας πιστεύουν ότι η απόσυρση υγρού όταν οι αρχικές πιέσεις είναι ανώμαλες μπορεί να οδηγήσει σε συμπίεση του νωτιαίου μυελού ή στη δημιουργία εγκεφαλικής κήλης. Άλλοι πιστεύουν ότι τέτοια γεγονότα είναι απλώς συμπτωματικά στο χρόνο που συμβαίνουν ανεξάρτητα ως προς τη διεξαγωγή της οσφυονωτιαίας παρακέντησης ως αποτέλεσμα της ίδιας παθολογίας. Σε κάθε περίπτωση, η αξονική τομογραφία του εγκεφάλου θα πρέπει να πραγματοποιηθεί πριν από την οφυονωτιαία παρακέντηση εάν υπάρχει υποψία επισκληρίδιου λοίμωξης.
Ερμηνεία
μικρογραφία|300x300εσ|Οσφυονωτιαία παρακέντηση σε νεογέννητο για το οποίο υπάρχει υποψία λοίμωξης. μικρογραφία|Βελόνες που χρησιμοποιούνται στην οσφυονωτιαία παρακέντηση. μικρογραφία|Μέγεθος βελόνας για την οσφυονωτιαία παρακέντηση. μικρογραφία|300x300εσ|Απεικόνιση κοινών θέσεων που λαμβάνει το σώμα στην οσφυονωτιαία παρακέντηση. Η ανάλυση του εγκεφαλονωτιαίου υγρού περιλαμβάνει τη μέτρηση του αριθμού των κυττάρων και τον προσδιορισμό της συγκέντωσης της γλυκόζης και της πρωτεϊνης. Πιο εξειδικευμένες αναλύσεις του ΕΝΥ διεξάγονται με βάση τις ανάγκες της διάγνωσης.
Προσδιορισμός της πίεσης
Η αυξημένη πίεση του ΕΝΥ μπορεί να υποδηλώνει συμφορητική καρδιακή ανεπάρκεια (ΣΚΑ), εγκεφαλικό οίδημα, υποαραχνοειδή αιμορραγία, υπο-οσμωτικότητα που προκύπτει από αιμοκάθαρση, μηνιγγίτιδα, πυώδη μηνιγγίτιδα ή φυματιώδη μηνιγγίτιδα, υδροκεφαλία ή ιδιοπαθής ενδοκράνια υπέρταση. Η οσφυονωτιαία παρακέντηση θα μπορούσε να βοηθήσει στη ρύθμιση της αυξημένης πίεσης του ΕΝΥ.
Η μειωμένη πίεση του ΕΝΥ μπορεί να υποδηλώνει πλήρη απόφραξη του υποαραχνοειδούς χώρου, διαρροή του εγκεφαλονωτιαίου υγρού, σοβαρή αφυδάτωση, υπεροσμωτικότητα ή κυκλοφοριακή καταπληξία. Σημαντικές αλλαγές στην πίεση κατά τη διάρκεια της διαδικασίας μπορεί να υποδηλώνουν όγκους ή απόφραξη της σπονδυλικής στήλης λόγω μεγάλης ποσότητας ΕΝΥ ή υδροκεφαλία που σχετίζεται με μεγάλη ποσότητα ΕΝΥ.
Μέτρηση των κυττάρων
Η ύπαρξη της ερυθροφαγοκυττάρωσης δείχνει αιμορραγία στο ΕΝΥ που προηγήθηκε της οσφυονωτιαίας παρακέντησης. Επομένως, όταν εντοπίζονται ερυθρά αιμοσφαίρια στο δείγμα ΕΝΥ, η ερυθροφαγοκυττάρωση υποδηλώνει αιτίες εκτός από το τραύμα, ενδοεγκεφαλική αιμορραγία και αιμοραγία από ερπητική εγκεφαλίτιδα. Σε αυτήν την περίπτωση, απαιτείται περαιτέρω διερεύνηση, συμπεριλαμβανομένης της απεικόνισης και της ιικής καλλιέργειας.
Μικροβιολογική ανάλυση
Το ΕΝΥ μπορεί να σταλεί στο εργαστήριο μικροβιολογίας για διάφορους τύπους επιχρισμάτων και καλλιεργειών για τη διάγνωση λοιμώξεων.
Βιοχημική ανάλυση
Αρκετές ουσίες που βρίσκονται στο εγκεφαλονωτιαίο υγρό είναι διαθέσιμες για διαγνωστική μέτρηση. μικρογραφία|Φλεβοκέντηση (λήψη αίματος / συλλογή) στο αριστερό χέρι ενός άνδρα.|240x240εσ
Παραπομπές
Κατηγορία:Ιατρικές εργαστηριακές εξετάσεις
Διοικητική διαίρεση νομού Λακωνίας (πρόγραμμα Καποδίστριας)
Στον παρακάτω κατάλογο αναφέρονται οι δήμοι, οι κοινότητες, τα δημοτικά, κοινοτικά διαμερίσματα και οι οικισμοί του νομού Λακωνίας σύμφωνα με το Σχέδιο Καποδίστριας, που ήταν σε ισχύ μέχρι το 2010.
Νομός Λακωνίας   [ 99.637 ]
thumb|right|300px
-- Δήμος Σπάρτης --
Ο δήμος Σπάρτης έχει (πραγματικό) πληθυσμό 18.184 κατοίκους. Στον δήμο περιλαμβάνονται:
-- Δήμος Ανατολικής Μάνης --
Ο δήμος Ανατολικής Μάνης έχει (πραγματικό) πληθυσμό 2.111 κατοίκους. Στον δήμο περιλαμβάνονται:
-- Δήμος Ασωπού --
Ο δήμος Ασωπού έχει (πραγματικό) πληθυσμό 4.187 κατοίκους. Στον δήμο περιλαμβάνονται:
-- Δήμος Βοιών --
Ο δήμος Βοιών έχει (πραγματικό) πληθυσμό 7.871 κατοίκους. Στον δήμο περιλαμβάνονται:
-- Δήμος Γερονθρών --
Ο δήμος Γερονθρών έχει (πραγματικό) πληθυσμό 1.959 κατοίκους. Στον δήμο περιλαμβάνονται:
-- Δήμος Γυθείου --
Ο δήμος Γυθείου έχει (πραγματικό) πληθυσμό 7.926 κατοίκους. Στον δήμο περιλαμβάνονται:
-- Δήμος Έλους --
Ο δήμος Έλους έχει (πραγματικό) πληθυσμό 6.452 κατοίκους. Στον δήμο περιλαμβάνονται:
-- Δήμος Ζάρακα --
Ο δήμος Ζάρακα έχει (πραγματικό) πληθυσμό 1.538 κατοίκους. Στον δήμο περιλαμβάνονται:
-- Δήμος Θεραπνών --
Ο δήμος Θεραπνών έχει (πραγματικό) πληθυσμό 3.062 κατοίκους. Στον δήμο περιλαμβάνονται:
-- Δήμος Κροκέων --
Ο δήμος Κροκέων έχει (πραγματικό) πληθυσμό 2.824 κατοίκους. Στον δήμο περιλαμβάνονται:
-- Δήμος Μολάων --
Ο δήμος Μολάων έχει (πραγματικό) πληθυσμό 5.597 κατοίκους. Στον δήμο περιλαμβάνονται:
-- Δήμος Μονεμβασίας --
Ο δήμος Μονεμβασίας έχει (πραγματικό) πληθυσμό 4.660 κατοίκους. Στον δήμο περιλαμβάνονται:
-- Δήμος Νιάτων --
Ο δήμος Νιάτων έχει (πραγματικό) πληθυσμό 2.666 κατοίκους. Στον δήμο περιλαμβάνονται:
-- Δήμος Οινούντος --
Ο δήμος Οινούντος έχει (πραγματικό) πληθυσμό 2.625 κατοίκους. Στον δήμο περιλαμβάνονται:
-- Δήμος Οιτύλου --
Ο δήμος Οιτύλου έχει (πραγματικό) πληθυσμό 5.203 κατοίκους. Στον δήμο περιλαμβάνονται:
-- Δήμος Πελλάνας --
Ο δήμος Πελλάνας έχει (πραγματικό) πληθυσμό 3.405 κατοίκους. Στον δήμο περιλαμβάνονται:
-- Δήμος Σμύνους --
Ο δήμος Σμύνους έχει (πραγματικό) πληθυσμό 1.917 κατοίκους. Στον δήμο περιλαμβάνονται:
-- Κοινότητα Ελαφονήσου --
Η κοινότητα Ελαφονήσου έχει (πραγματικό) πληθυσμό 745 κατοίκους. Στην κοινότητα περιλαμβάνονται:
-- Κοινότητα Καρυών --
Η κοινότητα Καρυών έχει (πραγματικό) πληθυσμό 926 κατοίκους και περιλαμβάνει:
Κατηγορία:Νομός Λακωνίας Λακωνια
Εφηβικό είδωλο
μικρογραφία| Οι [[The Beatles|Beatles το 1965]] Εφηβικό είδωλο είναι κάθε διασημότητα με μεγάλο αριθμόεφήβων θαυμαστών. Τα εφηβικά είδωλα είναι γενικά νέοι αλλά όχι απαραίτητα έφηβοι. Η δημοτικότητα ενός είδωλου μπορεί να περιορίζεται στους εφήβους ή να επεκτείνεται και σε άλλες ηλικιακές ομάδες.
Ασία
μικρογραφία|Τοκ Τιέν ([[Βιετνάμ)]] μικρογραφία|Ο [[Σάκης Ρουβάς ερμηνεύει το Shake It στον Διαγωνισμό Τραγουδιού Eurovision 2004]] Η Ανατολική Ασία διαθέτει μεγάλο αριθμό οπαδών εφηβικών ειδώλων και στα δύο φύλα. Η κουλτούρα ειδώλων της Ανατολικής Ασίας, που εμφανίστηκε για πρώτη φορά στην Ιαπωνία τη δεκαετία του 1960, εξαπλώθηκε στις γειτονικές χώρες τις επόμενες δεκαετίες: στη Νότια Κορέα και την Ταϊβάν, για παράδειγμα, ριζώθηκε τη δεκαετία του 1990 και στην Κίνα τη δεκαετία του 2010. Τα είδωλα δεν περιορίζονται στο τραγούδι και μπορεί να προέρχονται από χώρους με πιο σαφή εστίαση στην εικόνα, όπως η φωτογραφία pin-up (μοντέλα) και η πορνογραφία.
Υπάρχουν πολλά διαφορετικά είδωλα και ομάδες ειδώλων διασκορπισμένα σε πολλές χώρες. Στην Ιαπωνία, υπάρχουν οι σταρ της ποπ Αγιούμι Χαμασάκι, Νάμι Αμούρο και Κάνα Νισίνο και μουσικά σχήματα όπως Momoiro Clover Z, Morning Musume, AKB48, οι αγορίστικες μπάντες Perfume and Johnny & Associates Arashi, οι NEWS, KAT-TUN και Hey! Say! JUMP μεταξύ άλλων. Στην Ταϊβάν, υπάρχουν ποπ είδωλα όπως οι Τζέι Τσου, Τζολίν Τσάι, τα μουσικά γκρουπ Mayday, F4 και SHE. Στη Νότια Κορέα, αξιόλογες προσωπικότητες της K-pop είναι οι τραγουδιστές BoA και Rain και τα γκρουπ BTS, Blackpink, Exo, TVXQ, 2PM, 2AM, Beast, Shinee, Super Junior, 2NE1, Big Bang, Wonder Girls, T-ara, Kara and Girls' Generation. Στο Βιετνάμ, υπάρχουν οι τραγουδιστές WanBi Tuấn Anh, Sơn Tùng M-TP, Đông Nhi, Bảo Thy και Tóc Tiên.
Ευρώπη
αριστερά|μικρογραφία|252x252εσ|Μπιλ Κάουλιτζ, 2010 Στα ευρωπαϊκά ινδάλματα εφήβων περιλαμβάνονται ο Γερμανός σταρ Μπιλ Κάουλιτζ του ποπ-ροκ συγκροτήματος Tokio Hotel, τα μέλη της αγγλοϊρλανδικής αγορίστικης ποπ μπάντας One Direction και οι Girls Aloud, επίσης αγγλοϊρλανδικό συγκρότημα. Στην Ισπανία, οι La Oreja de Van Gogh, Μιγκέλ Μπόσε, Mecano και Hombres G απολάμβαναν την ιδιότητα του εφηβικού ειδώλου. Στα Βαλκάνια, ο αείμνηστος Βορειομακεδόνας τραγουδιστής Τόσε Προέσκι θεωρούνταν εφηβικό είδωλο.
Στην Ελλάδα, ιδιαίτερη θέση ανάμεσα στα εφηβικά είδωλα κατέχει ο τραγουδιστής Σάκης Ρουβάς, με πλήθος θαυμαστριών στην εφηβεία αλλά και σε μεγαλύτερες ηλικίας, που απέκτησαν το χαρακτηριστικό παρατσούκλι "ρουβίτσες".
Λατινική Αμερική
μικρογραφία|270x270εσ|[[Ρίκι Μάρτιν, 2013]] Στη Λατινική Αμερική, μεταξύ των ειδώλων συγκαταλέγονται οι αστέρες της μεξικανικής ποπ Τιμπιρίτσε, Λίντα Τόμας, Μανιέτο, τον Μεξικανό Λουίς Μιγκέλ, γεννημένο στο Πουέρτο Ρίκο, την Κολομβιανή Σακίρα και την αγορίστικη μπάντα Menudo από το Πουέρτο Ρίκο τη δεκαετία του 1980 και του 1990 και τους Πάτι Καντού, Μπελντέν και Αναΐ τις δεκαετίες του 2000 και του 2010. Εξάλλου, το πρώην μέλος των Menudo Ρίκι Μάρτιν, οι κύριοι ανταγωνιστές τους Los Chicos και το πρώην μέλος τους Τσαγιέν, ο Βενεζουελανός ηθοποιός και τραγουδιστής Γκιγιέρμο Νταβίλα και άλλοι, στην Αργεντινή, όπου η τηλενουβέλα Τσικιτίτας εγκαινίασε μια νέα εποχή εφηβικών ειδώλων στη χώρα αυτή, των ηθοποιών. Οι Μπενχαμίν Ρόχας, Φελίπε Κολόμπο, Λουισάνα Λοπιλάτο και Λουισάνα Λοπιλάτο, συνέχισαν σχηματίζοντας το εφηβικό συγκρότημα Erreway, που ήταν οι πρόδρομοι του μεξικανικού συγκροτήματος RBD.
Βόρεια Αμερική
Συχνά τα εφηβικά είδωλα είναι ηθοποιοί ή μουσικοί. Μερικά εφηβικά είδωλα ξεκίνησαν την καριέρα τους ως παιδιά ηθοποιοί, όπως οι Μπρίτνεϊ Σπίαρς, Χίλαρι Νταφ, Ρέιβεν Σιμόν και Μάιλι Σάιρους. Εφηβικά είδωλα υπήρχαν πριν δημιουργηθούν εφηβικά περιοδικά, αλλά τα είδωλα ήταν πάντα μόνιμο χαρακτηριστικό σε περιοδικά όπως το Seventeen στις Ηνωμένες Πολιτείες και σε παρόμοια περιοδικά αλλού. Για παράδειγμα, στην Ελλάδα κυκλοφορούσε η ελληνική έκδοση του περιοδικού Seventeen με χρονολογία έναρξης το 1985 και ήταν το πρώτο εφηβικό περιοδικό της χώρας. Με την έλευση της τηλεόρασης, τα εφηβικά είδωλα προωθήθηκαν επίσης μέσω εκπομπών όπως American Bandstand, The Ed Sullivan Show και Soul Train. Τα σημερινά εφηβικά είδωλα έχουν δημιουργήσει μια ολόκληρη βιομηχανία κουτσομπολίστικων περιοδικών, τηλεοπτικών εκπομπών, βίντεο στο YouTube, μέσων κοινωνικής δικτύωσης και ολόκληρων τηλεοπτικών καναλιών όπως το E! Entertainment.
Τα πρώτα εφηβικά είδωλα
αριστερά|μικρογραφία|237x237εσ|Ο Ρότζερ Γουλφ Καν στο εξώφυλλο του περιοδικού [[Time (19 Σεπτεμβρίου 1927, το πρώτο εφηβικό είδωλο στις ΗΠΑ)]] μικρογραφία| [[Γελοιογραφία με θέμα τον Ρούντι Βάλι, 1930]] Το πρώτο γνωστό πρόσωπο που έχει μείνει γνωστό ως εφηβικό είδωλο ήταν ο Ούγγρος πιανίστας Φραντς Λιστ, ο οποίος, τη δεκαετία του 1840, απέκτησε τόσες πολλές θαυμάστριες εφηβικής ηλικίας, που δημιουργήθηκε ο όρος "Λιστομανία" για να περιγράψει το φαινόμενο. Το είδος της ειδωλοποίησης με αντικείμενο τον Λιστ στην Ευρώπη άργησε αρκετές δεκαετίες να βγει εκτός ηπείρου. Ο γεννημένος στην Αμερική Ρότζερ Γουλφ Καν έγινε, αναμφισβήτητα, το πρώτο σύγχρονο εφηβικό είδωλο της Αμερικής, όταν, το 1924, σε ηλικία δεκαέξι ετών, ίδρυσε την πρώτη του τζαζ μπάντα. Σε όλη τη διάρκεια της εφηβείας του, ήταν γνωστός ως ο «εκατομμυριούχος μαέστρος». Την ίδια εποχή, στις ΗΠΑ μεσουρανούσαν ως νεανικά είδωλα το ζευγάρι Φράνσις Σκοτ και Ζέλντα Φιτζέραλντ. Η Τζεραλντίν Φαράρ, Αμερικανίδα τραγουδίστρια όπερας, είχε πολλές θαυμάστριες εφήβους στις αρχές του 20ού αιώνα. Ο Ρούντι Βάλι, ο οποίος γνώρισε μεγάλη επιτυχία το 1929 με επιτυχίες όπως το "Honey" και το "Deep Night", μάλλον ήταν ο πρώτος Αμερικανός ποπ τραγουδιστής που λατρεύτηκε από εκατοντάδες έφηβες.
Ο Φρανκ Σινάτρα, τα πρώτα βήματα του οποίου στη δεκαετία του 1940 συνδέονται συχνά με την απήχησή του στις έφηβες, έμεινε επίσης γνωστός ως ένα από τα πρώτα εφηβικά είδωλα.
Δεκαετίες 1950-1960
Αν και ερμήνευσε μόνο τρεις μεγάλους κινηματογραφικούς ρόλους, ο Τζέιμς Ντιν κέρδισε δύο υποψηφιότητες για Όσκαρ. Είχε επίσης την εικόνα του επαναστατημένου νέου, που ήταν δημοφιλής στα κορίτσια και τις νέες κοπέλες. Η ερμηνεία του στην ταινία Επαναστάτης χωρίς αιτία (1955) και ο πρόωρος θάνατός του σε τροχαίο το 1955 εδραίωσαν την εικόνα του ως είδωλο. Οι σύγχρονοι έφηβοι εξακολουθούν να φορούν λευκά μπλουζάκια και τζιν παντελόνι ακολουθώντας το στιλ του.
Επιλεγμένη από τον Γουόλτ Ντίσνεϊ το 1955 για τη νέα του εκπομπή The Mickey Mouse Club, η Ανέτ Φουνιτσέλο έγινε δημοφιλής στους θεατές μέχρι το τέλος του πρώτου κύκλου. Ο Έλβις Πρίσλεϊ έκανε το ντεμπούτο του στα μέσα της δεκαετίας του 1950 δημιουργώντας αίσθηση. Θεωρούνταν πολύ επικίνδυνο να φαίνεται στην οθόνη από τη μέση και κάτω λόγω των αισθησιακών χορευτικών του κινήσεων που ήταν εξαιρετικά δημοφιλείς στους εφήβους. Η επιτυχία νέων ροκ σταρ όπως ο Πρίσλεϊ, κινηματογραφικών αστέρων όπως Μάρλον Μπράντο, Πολ Νιούμαν, Τζέιμς Ντιν, ο Ταμπ Χάντερ και ο Σαλ Μινέο τη δεκαετία του 1950, καθώς και η ευρύτερη εμφάνιση υποκουλτούρων της νεολαίας, οδήγησαν στη σκόπιμη δημιουργία εφηβικών ειδώλων. όπως οι τραγουδιστές Φράνκι Άβαλον, Φράνκι Βάλι, Φράνκι Λάιμον και Κόνι Στίβενς. Ακόμη και παλιότεροι τραγουδιστές όπως ο Φρανκ Σινάτρα εξακολουθούσαν να θεωρούνται είδωλα και ωραίοι. Οι ηθοποιοί Εντ Μπερνς και Τρόι Ντόναχιου και άλλοι καλλιτέχνες καλλιέργησαν σκόπιμα μια (πιο ασφαλή) εικόνα ειδώλου, όπως ο Καναδός μουσικός Πολ Άνκα. αριστερά|μικρογραφία|180x180εσ|Φορητό [[πικάπ]] Μετά τον Β΄ Παγκόσμιο Πόλεμο, οι έφηβοι μπόρεσαν να αγοράσουν σχετικά φθηνά πικάπ — κυρίως φορητά που μεταφέρονταν σε σπίτια φίλων — και τα νέα 45άρια δισκάκια. Η ροκ μουσική που παιζόταν στα δισκάκια αυτά έγινε το σάουντρακ της δεκαετίας του 1960 καθώς ο κόσμος αγόραζε ό,τι άκουγε στο ραδιόφωνο. Η μεγάλη πλειονότητα της μουσικής που άκουγαν οι έφηβοι της δεκαετίας του 1950 ήταν γραμμένη από ενήλικες, αλλά οι έφηβοι όλο και περισσότερο προτιμούσαν και μιμούνταν καλλιτέχνες πιο κοντά στη δική τους ηλικία, στη μόδα των εφήβων και στους στίχους που ανταποκρίνονταν στις δικές τους ανησυχίες. Οι γονείς, με τη σειρά τους, ανησυχούσαν για την έλξη τους για καλλιτέχνες που ήταν οξύθυμοι και επαναστατημένοι. μικρογραφία|242x242εσ|Εφηβικά είδωλα της δεκαετίας του 1950: [[Έλβις Πρίσλεϊ, Φάμπιαν Φόρτε, Τόμι Σαντς και Ρίκι Νέλσον]] Παράλληλα, ο κινηματογράφος και η τηλεόραση προμήθεσε αυτό το σταρ σίστεμ με φρέσκα, «ασφαλή» πρόσωπα. Το ντεμπούτο του Τόμι Σαντς στην τηλεοπτική εκπομπή The Singin' Idol, έκανε ένα εφηβικό είδωλο τον ίδιο τον Σαντς. Ο Ρίκι Νέλσον, ερμηνευτής της μουσικής rockabilly, έγινε επίσης εφηβικό είδωλο μέσω της τηλεοπτικής σειράς των γονιών του, με τίτλο The Adventures of Ozzie and Harriet. Με πολλούς γονείς να αποδοκιμάζουν τον Έλβις Πρίσλεϊ, ο Νέλσον ήταν μια ασφαλής εναλλακτική. Ωστόσο, ξεπεράστηκε γρήγορα από τους Beatles όταν έφτασαν στις ΗΠΑ το 1964.
Οι Beatles έγιναν σύντομα το πιο επιτυχημένο και επιδραστικό συγκρότημα στη σύγχρονη μουσική ιστορία, παραμένοντας στην κορυφή των επιτυχιών του Billboard για 58 εβδομάδες μεταξύ 1964 και 1970. Η εφηβική υστερία ήταν τόσο δυνατή, που το συγκρότημα είχε πρόβλημα να εμφανιστεί σε συναυλίες. Το φαινόμενο ονομάστηκε μπιτλμάνια και ήταν κάτι το πρωτοφανές.
Στη δεκαετία του 1960, καθώς οι κωμωδίες καταστάσεων και τα δράματα στην τηλεόραση με παιδιά ηθοποιούς γίνονταν πιο δημοφιλή, οι ηθοποιοί Πολ Πίτερσεν, Πάτι Πίτερσεν και Σέλεϊ Φαμπάρες από το The Donna Reed Show, Σάλι Φιλντ από το Gidget, Τζον Πρόβοστ από το Λάσι και Τζέι Νορθ από το Dennis the Menace έγιναν νεότερα είδωλα προεφηβικής ηλικίας και εφηβικά είδωλα.